Rustenburg-egpaar dood aangetrefArgieffoto Die polisie in Rustenburg ondersoek ŉ saak van moord en sal ŉ geregtelike doodsondersoek doen nadat ŉ man glo eers vrou doodgeskiet het voordat hy homself geskiet het. “Die egpaar se 14-jarige seun is Dinsdagoggend glo na sy ouers se slaapkamer en het aan die deur geklop, maar daar was nie reaksie nie,” het sers. Kealeboga Molale, woordvoerder van die polisie, in ŉ verklaring gesê. “Die polisie is na die toneel in Geelhoutpark ontbied waar hulle die 43-jarige man en 40-jarige vrou se liggame aangetref het.” Daar was ŉ vuurwapen langs hulle op die bed. Dit is nog nie duidelik wat tot die voorval gelei het nie. Die polisie vermoed nie gemene spel nie. “Die ondersoek duur voort,” het Molale bygevoeg. Lees die opvolgberig hier.